Τζόζεφ Φάινς

Ο Τζόζεφ Άλμπερικ Φάινς (Joseph Alberic Twisleton-Wykeham-Fiennes, 27 Μαΐου 1970) είναι Βρετανός ηθοποιός του κινηματογράφου και του θεάτρου. Κέρδισε την προσοχή του διεθνούς κοινού υποδυόμενος τον Ουίλιαμ Σαίξπηρ στην ταινία «Ερωτευμένος Σαίξπηρ» και τον Σερ Ρόμπερτ Ντάντλεϋ στην ταινία «Elizabeth». Κατά τη διάρκεια της καριέρας του έχει πολλές φορές απορρίψει ρόλους σε εμπορικές ταινίες ώστε να εμφανιστεί σε ταινίες χαμηλότερου προφίλ ή στο θεατρικό σανίδι.

 Ο Φάινς γεννήθηκε στο Σώλσμπερι (Salisbury) του Γουίλτσαϊρ (Wiltshire) στην Αγγλία. Είναι γιος της συγγραφέως Τζένιφερ Λας και του φωτογράφου Μαρκ Φάινς. Όντας ο μικρότερος από τα έξι συνολικά παιδιά της οικογένειας, μεγάλωσε στο Δυτικό Κορκ της Ιρλανδίας. Όλα του τα αδέρφια εργάζονται στον καλλιτεχνικό χώρο, με γνωστότερο τον ηθοποιό Ρέιφ Φάινς. Τελειώνοντας τις σπουδές του σε σχολή τέχνης, συνεργάστηκε με το Young Vic Youth Theatre. Συνέχισε την εκπαίδευσή του στο Guildhall School of Music and Drama. Η πρώτη του επαγγελματική εμφάνιση στο θέατρο ήταν στο Γουέστ Εντ, στο έργο «The Woman in Black». Ακολούθησε το «A Month in the Country» στο πλευρό της καταξιωμένης ηθοποιού Έλεν Μίρεν. Κατόπιν για δύο σεζόν αποτέλεσε μέλος της Royal Shakespeare Company. Η πρώτη του συμμετοχή σε κινηματογραφική ταινία έλαβε χώρα το 1996, στην ταινία «Κλεμμένη Ομορφιά» με τον Τζέρεμυ Άιρονς και τη Λιβ Τάυλερ. Το 1998 στάθηκε ιδιαίτερα τυχερή χρονιά για τον ηθοποιό καθώς πρωταγωνίστησε σε δύο ταινίες που έφτασαν μέχρι τα Όσκαρ, και που κατά σύμπτωση τοποθετούνταν στην ίδια ιστορική περίοδο. Η πρώτη από αυτές ήταν το «Elizabeth» με θέμα την άνοδο στην εξουσία της Ελισάβετ Α' της Αγγλίας. Τη βασίλισσα υποδυόταν η Κέιτ Μπλάνσετ, ρόλο για την οποίο έχει προταθεί δύο φορές για Όσκαρ (η δεύτερη ήταν το 2008 για το σίκουελ της ταινίας), ενώ ο ίδιος κράτησε το ρόλο του φερόμενου ως εραστή της, του Ρόμπερτ Ντάντλεϋ. Η δεύτερη ήταν ο βραβευμένος με Όσκαρ Καλύτερης Ταινίας «Ερωτευμένος Σαίξπηρ», όπου υποδύθηκε τον μεγάλο Άγγλο δραματουργό. Μετά την απρόσμενη επιτυχία του, ο Φάινς αποφάσισε να μην την εξαργυρώσει. Απέρριψε έναν μεγάλο συμβόλαιο πέντε ταινιών με μεγάλη εταιρία παραγωγής και αποσύρθηκε από τον mainstream κινηματογράφο. Επέστρεψε στο θέατρο και μέχρι σήμερα παραμένει ιδιαίτερα επιλεκτικός όσον αφορά στις κινηματογραφικές παραγωγές στις οποίες εμφανίζεται. Το 2001 έλαβε μέρος στην ταινία «Εχθρός προ των Πυλών», μια από τις πρώτες ταινίες που ανέδειξαν τον ηθοποιό Τζουντ Λο σε αστέρι πρώτου μεγέθους. Η ταινία πραγματεύεται την προσωπική μονομαχία δύο δεινών σκοπευτών, ενός Γερμανού κι ενός Ρώσου, στη Μάχη του Στάλινγκραντ. Το 2003 ο Φάινς ενσάρκωσε στη μεγάλη οθόνη τον πρωτεργάτη της Μεταρρύθμισης, Μαρτίνο Λούθηρο. Την επόμενη χρονιά συμμετείχε και πάλι σε ταινία εποχής, τη μεταφορά στον κινηματογράφο του σαιξπηρικού έργου «Ο Έμπορος της Βενετίας» με πρωταγωνιστή τον Αλ Πατσίνο. Ο Φάινς κράτησε το ρόλο του Μπασσάνιο, βασικού χαρακτήρα του έργου. Το 2006 έπαιξε στην υποψήφια για Χρυσή Σφαίρα ταινία «Οικογένεια της Συμφοράς!» και στην ανεξάρτητη ταινία «Η Θεωρία του Δαρβίνου... από την Ανάποδη!», η οποία έκανε την πρεμιέρα της στο Φεστιβάλ του Σάντανς. Την επόμενη χρονιά ο Φάινς πρωταγωνίστησε στη δραματική ταινία «Goodbye Bafana». Το φιλμ βασίζεται στην αυτοβιογραφία του λευκού δεσμοφύλακα επί σειρά ετών του πολιτικού κρατουμένου Νέλσον Μαντέλα, ο οποίος χάρις στη γνωριμία τους παραμέρισε τις ρατσιστικές του απόψεις. Η ταινία προβλήθηκε εντός συναγωνισμού στο Διεθνές Φεστιβάλ Κινηματογράφου του Βερολίνου το 2007. Ο Φάινς παντρεύτηκε ένα μοντέλο από την Ελβετία με καταγωγή από τη Γαλικία, τη Μαρία Ντολόρες Ντιέγκεζ, στην Τοσκάνη τον Αύγουστο του 2009. Το πρώτο τους παιδί, μια κορούλα, γεννήθηκε στις 8 Μαρτίου 2010. The Woman in Black, Fortune Theatre London (1993) A Month in the Country, Belyaev, Guildford, Richmond and the Albery Theatre London (1994) A View from the Bridge, Rodolpho, Guildford, Bristol Old Vic, Strand Theatre London (1995) Son Of Man, Ιησούς Χριστός, Royal Shakespeare Company, London (1996)-(1997) Les Enfants du Paradis, Lacenaire, Royal Shakespeare Company, London (1996) Τρωίλος και Χρυσηίδα, Troilus, Royal Shakespeare Company, Stratford Upon Avon and London (1996)-(1997) The Herbal Bed, Rafe Smith, Royal Shakespeare Company, Stratford Upon Avon and London (1996)-(1997) Όπως Αγαπάτε, Silvius, Royal Shakespeare Company, London (1997) Real Classy Affair, Billy, Royal Court Theatre Company, London (1998) Christopher Marlowe's Edward II, Edward II, Crucible Theatre, Sheffield (2001) War Poet's Reading, Apollo Theatre (2001) Οθέλος, Ιάγος, West End, London (2002) Αγάπης Αγώνας Άγονος, Berowne, Royal National Theatre, London (2003) Epitaph for George Dillon, George Dillon, Royal National Theatre, London (2005)-(2006) 2,000 Feet Away, Deputy, Bush Theatre, London (2008) Cyrano de Bergerac, Cyrano, Chichester Festival Theatre (2009) Υποψηφιότητα: 1999: Βραβείο BAFTA Καλύτερου Άρρενα Ηθοποιού σε Πρωταγωνιστικό Ρόλο για την ταινία Ερωτευμένος Σαίξπηρ Βράβευση: 1999: Critics Choice Award για Καλλιτέχνη που κάνει το Ντεμπούτο του για τις ταινίες Elizabeth και Ερωτευμένος Σαίξπηρ Βράβευση: 1999: Βραβείο Πολλά Υποσχόμενου Ηθοποιού για την ταινία Ερωτευμένος Σαίξπηρ Βράβευση: 1999: Εξαίρετης ερμηνείας από καστ (ομαδικό βραβείο) για την ταινία Ερωτευμένος Σαίξπηρ 1999: Βραβείο Πολλά Υποσχόμενου Ηθοποιού για την ταινία Ερωτευμένος Σαίξπηρ